ສະຫະລັດ ມີຄົນເສຍຊີວິດກາຍ 250,000 ຄົນແລ້ວ ໃນຂະນະທີ່ການຕິດເຊື້ອໃໝ່ ກຳລັງເພີ້ມຂຶ້ນ
ມຶ້ວານນີ້ ຢູ່ນະຄອນນິວຢອກ ໄດ້ປະກາດປິດລະບົບໂຮງຮຽນ ທີ່ເປັນລະບົບໂຮງຮຽນ ໃຫຍ່ທີ່ສຸດຂອງປະເທດ  ເພາະມີການຕິດເຊື້ອໂຄວິດ-19 ໃນອັດຕາເກີນ 3 ເປີເຊັນ ເຈັດມື້ຕິດຕໍ່ກັນ. 
ຢູ່ໃນສະຫະລັດ ມີຄົນເສຍຊີວິດຍ້ອນໄວຣັສໂຄໂຣນາກາຍ 250,000 ພັນຄົນແລ້ວ ໃນ ເວລາທີ່ກໍລະນີຕິດເຊື້ອໃໝ່ ກຳລັງເພີ້ມຂຶ້ນຢູ່ຫຼາຍໆເຂດຂອງປະເທດ ນະຄອນນິວຢອກໃນວັນພຸດວານນີ້ໄດ້ປະກາດປິດລະບົບໂຮງຮຽນ ທີ່ເປັນລະບົບໂຮງ ຮຽນໃຫຍ່ທີ່ສຸດຂອງປະເທດ ທີ່ມີການຕິດເຊື້ອໂຄວິດ-19 ໃນອັດຕາເກີນ 3 ເປີເຊັນເຈັດ ມື້ຕິດຕໍ່ກັນ ເຈົ້າຄອງນະຄອນນິວຢອກ ທ່ານບິລ ເດີ ບລາຊິໂອ ຂຽນຢູ່ໃນທວິດເຕີວ່າ “ຕຶກໂຮງຮຽນ ຫຼວງ ຈະປິດນັບແຕ່ມື້ອື່ນ ຄືວັນພະຫັດ ວັນທີ 19 ພະຈິກ ເພື່ອຄວາມ ລະມັດລະວັງ ພວກ ເຮົາຕ້ອງຕໍ່ສູ້ກັບຄື້ນຟອງທີສອງຂອງໂຄວິດ-19 ” ການເລີ້ມເຂົ້າມາເຂົ້າໂຮງຮຽນຂອງພວກເດັກນ້ອຍນັກຮຽນໃນນະຄອນນິວຢອກ ລະຫວ່າງ ທ້າຍເດືອນກັນຍາ ແລະຕົ້ນເດືອນຕຸລາ ເວລາທີ່ອັດຕາການຕິດເຊື້ອ 7 ມື້ຕິດຕໍ່ກັນແມ່ນຕໍ່າກວ່າ 2 ເປີເຊັນ ສ່ວນຢູ່ບັນດາເມືອງອື່ນໆ ຮວມທັງບອສຕັນ ດີທຣອຍ ໄດ້ເຮັດການເຄື່ອນໄຫວ ຫວ່າງມໍ່ໆ ມານີ້ ໂຈະບໍ່ໃຫ້ພວກນັກຮຽນເຂົ້າມາໂຮງຮຽນເຂົາເຈົ້າ ຢູ່ທົ່ວສະຫະລັດໄດ້ມີຫຼາຍກວ່າ 11 ລ້ານ 5 ແສນຄົນໄດ້ຮັບການຢືນຢັນວ່າຕິດເຊື້ອ ນັບ ແຕ່ການເລີ້ມລະບາດໄດ້ເລີ້ມຂຶ້ນ ຄື້ນຟອງການຕິດເຊື້ອໃນປັດຈຸບັນກຳລັງເພີ້ມເຂົ້າໃສ່ໂຕເລກອັດຕາການຕິດເຊື້ອໂດຍ ສະເລ່ຍເກືອບ 160,000 ກໍລະນີໃໝ່ໃນແຕ່ລະມື້ ລະຫວ່າງອາທິດທີ່ຜ່ານ ມານີ້ ນັ້ນຄື ປະມານສາມເທົ່າໂຕເລກກໍລະນີໃໝ່ແຕ່ລະມື້ ຢູ່ໃນສະຫະລັດເມື່ອ ນຶ່ງເດືອນທີ່ຜ່ານມາ ຫຼາຍກວ່າ 1,100 ຄົນເສຍບີວິດ ຢູ່ໃນແຕ່ລະມື້ ບັນດາພະນັກງານການແພດກຳລັງຮັບມື ກັບພວກຄົນເຈັບເຂົ້າໂຮງໝໍຍ້ອນໂຄ ວິດ-19 ສາຍໃໝ່ ຫຼາຍເປັນປະຫວັດການແບບບໍ່ເຄີຍມີມາກ່ອນ